- Romanos
- ←
- 14
- →

14
Quekato' ri man can ta c'o ruchuk'a' cánima chirakan ri Ajaf
1 Ri man can ta c'o ruchuk'a' cánima riq'uin ri Jesucristo,* 1 Co. 8:9; 9:22. jabel tic'ulu' quivech, pero man richin ta chi ni'en oyoval quiq'uin pa ruvi' ri man junan ta niquinojij iviq'uin. 2 Por ejemplo, ec'o ch'aka' niqui'ij chi utz yetij ronojel, y ec'o ri man can ta c'o ruchuk'a' cánima riq'uin ri Jesucristo niqui'ij chi xaxe ichaj ri utz yequitij.* 1 Co. 10:25. 3 Pero ri nutij ronojel, man itzel tutz'et ri man nutij ta ronojel,* Col. 2:16; Ro. 14:13. y ri xaxe ichaj nutij, man tich'o chirij ri nutij ronojel, roma ri Dios ruc'ulun ruvech. 4 Roma, ¿rat achique ta c'a rat richin yach'o chirij jun ri man rat ajaf ta pa ruvi'? Roma xaxe ri rajaf ri samaj xti'in si ri samajinel utz o man utz ta ri najin riq'uin,* Stg. 4:12. y ri Ajaf Jesucristo can c'o ruchuk'a' richin nu'on che ri rusamajinel ri' chi cof nipa'e' chirakan.
5 Chiquivech ch'aka', c'o k'ij ri xe relic k'ij, y c'o k'ij ri c'o cakale'n, yecha'.* Gá. 4:10. Jac'a chiquivech ch'aka' chic, ronojel k'ij xa junan. Romari' kiq'uin roj chikajununal c'o-vi chi nikanojij utz-utz ri achique nic'atzin chi nika'an. 6 Ri c'o rucojol ri k'ij chiquivech, quiri' niqui'en richin niquiya' ruk'ij ri Ajaf, y ri xa junan ronojel k'ij chiquivech, quiri' niqui'en richin niquiya' ruk'ij ri Ajaf. Ri niquitij ronojel, richin niquiya' ruk'ij ri Ajaf tok niquitij, roma niquimatioxij che;* 1 Co. 10:31; 1 Ti. 4:3, 4. y ri man niquitij ta ronojel, richin niquiya' ruk'ij ri Ajaf tok man niquitij ta, y niquimatioxij che ri ajani niquitij. 7 Roj man jun kak'a' che ri c'aslen richin nika'an ri nika chikavech, y quiri' mismo man jun kak'a' che ri camic. 8 Roma si c'a nkuc'ase' na, nkuc'ase' richin nikanimirisaj rubi' ri Ajaf. Y si (nkucom, nkuquen), richin nikanimirisaj rubi' riq'uin ri kacamic. Roma c'a ri', si c'a roj q'ues na, roj richin rija', y si roj caminak chic, roj richin rija'.* Fil. 1:20; 1 Ts. 5:10. 9 Roma ri Jesucristo (xcom, xquen) y xc'astaj chic, richin xoc Cajaf* Hch. 10:36; 2 Co. 5:15. ri ecaminak chic e y Cajaf ri c'a eq'ues na.
10 Roma c'a ri', rat ri na'ij chi ronojel utz chi na'an, ¿achique roma yach'o chirij jun ri junan runiman ri Jesucristo aviq'uin? Y rat ri na'ij chi man ronojel ta utz, ¿achique roma itzel natz'et ri avach'alal? Man tamestaj chi konojel c'o na jun k'ij nkujepa'e' chuvech ri Jesucristo richin ninic'ox ri kánima.* Mt. 25:31-33; 2 Co. 5:10. 11 Keteman chi quiri', roma ri tz'iban can nu'ij:
Ri Ajaf Dios nu'ij: Achel ri nuc'aslen can kitzij chi c'o, quiri' mismo chi can kitzij chi conojel vinak xquexuque' chinuvech,
Y xtiqui'ij chi ja yin ri Dios.* Is. 45:23; Fil. 2:10, 11.
Quiri' nu'ij ri tz'iban can.
12 Y romari' keteman chi c'o na jun k'ij tok chikajununal xteka'ij chuvech ri Dios* Mt. 12:36; 1 P. 4:5. ri xka'an pa kac'aslen.
13 Romari' chikacojol roj ri kaniman ri Jesucristo, man chic kuch'o chikij. Pa ruq'uexel ri', tikatija' kak'ij chi man ta koma roj ri ch'aka' chic niquil jun roma chi niquixutuj can ri Dios, o roma ri yekabanala' yekatakchi'ij pa mac.* 1 Co. 8:9; 10:24. 14 Y roma yin xa jun nubanon riq'uin ri Ajaf Jesús, romari' veteman chi man jun achique netzelan ri c'aslen.* Hch. 10:15. Pero ri nunojij chi c'o netzelan ri c'aslen, chuvech rija' can itzel vi c'a ri'.* 1 Co. 8:7. 15 Y si roma ri achique natij, niyojtaj ránima jun ri junan runiman ri Ajaf aviq'uin, chiri' nik'alajin-vi chi xa man yatojo'on ta pan avánima. Man c'a ta'an chi roma ri natij, nisatz can jun ri achok roma (xcom, xquen) ri Jesucristo.* 1 Co. 8:11. 16 Tibana' cuenta chi ri utz chivech rix chi ni'en, man xa c'o yebano tzij chirij.* Ro. 12:17; 2 Co. 8:21. 17 Roma ri ru-gobierno ri Dios pa tak kánima, man riq'uin ta ri yekatij o yekakum* 1 Co. 8:8. nik'alajin-vi, xa riq'uin chojmilaj c'aslen, riq'uin uxlanen chikacojol, y riq'uin nkuquicot roma c'o ri Lok'olaj Espíritu pa kánima.* Ro. 15:13. 18 Ri quiri' nu'on pa ruc'aslen richin nu'on ri nrojo' ri Jesucristo, can nika chuvech ri Dios y utz rutzijol chiquicojol ri vinak.* 2 Co. 8:21. 19 Romari', tikatzekle'ej rij ri nito'on chi c'o uxlanen chikacojol* Sal. 34:14; Ro. 12:18; He. 12:14. y ri nito'on chi niq'uiy ri kac'aslen chirakan ri Dios.* 1 Co. 14:12; Ef. 4:12, 29. 20 Man tayoj ri samaj rubanon ri Dios pa ránima jun chic riq'uin ri achique ye'atij. Can kitzij vi chi ronojel utz richin yetij, pero man utz ta chi roma ri natij, na'an che jun chic chi nril jun roma chi nuxutuj can ri Dios.* 1 Co. 8:9-12. 21 Más utz man natij ti'j, ni man takum vino, ni man ta'an ri nu'on che jun ri junan runiman ri Jesucristo aviq'uin chi nril jun roma chi nuxutuj can ri Dios, chi nik'axo ránima o chi caca' ruc'u'x nu'on-ka.* 1 Co. 8:13. 22 Si rat cukul ac'u'x chi chuvech ri Dios xa utz ri yatajin riq'uin, man nic'atzin ta na'ij chique ch'aka' chi quiri' mismo tiquibana'. Utzulaj tzij ri', ri nuna' pa ránima chi ronojel ri najin riq'uin xa utz chuvech ri Dios.* 1 Jn. 3:21. 23 Pero ri xa caca' ruc'u'x pa ruvi' ri nutij, xa mac nu'on, roma man cukul ta ruc'u'x chi xa utz chuvech ri Dios. Y ronojel ri yatajin si man cukul ta ac'u'x chi utz nutz'et ri Dios, xa mac.

- Romanos
- ←
- 14
- →

*14:1 1 Co. 8:9; 9:22.

*14:2 1 Co. 10:25.

*14:3 Col. 2:16; Ro. 14:13.

*14:4 Stg. 4:12.

*14:5 Gá. 4:10.

*14:6 1 Co. 10:31; 1 Ti. 4:3, 4.

*14:8 Fil. 1:20; 1 Ts. 5:10.

*14:9 Hch. 10:36; 2 Co. 5:15.

*14:10 Mt. 25:31-33; 2 Co. 5:10.

*14:11 Is. 45:23; Fil. 2:10, 11.

*14:12 Mt. 12:36; 1 P. 4:5.

*14:13 1 Co. 8:9; 10:24.

*14:14 Hch. 10:15.

*14:14 1 Co. 8:7.

*14:15 1 Co. 8:11.

*14:16 Ro. 12:17; 2 Co. 8:21.

*14:17 1 Co. 8:8.

*14:17 Ro. 15:13.

*14:18 2 Co. 8:21.

*14:19 Sal. 34:14; Ro. 12:18; He. 12:14.

*14:19 1 Co. 14:12; Ef. 4:12, 29.

*14:20 1 Co. 8:9-12.

*14:21 1 Co. 8:13.

*14:22 1 Jn. 3:21.

© 2007 WBT