- Hechos
- ←
- 11
- →

11
Ri Pedro nutzijoj ri xbanataj riq'uin ri Cornelio chique ri quiniman ri Jesucristo pa tinamit Jerusalem
1 Ri apóstoles y ri quiniman ri Jesucristo ri ec'o pa Judea xquic'axaj chi ja jun ri man israelitas ta xquinimaj ruch'abel ri Dios. 2 Jac'a tok ri Pedro xtzolij-e pa tinamit Jerusalem, xquich'olij-qui' quiq'uin ri ye'in chi nic'atzin ni'an ri circuncisión chique ri niquinimaj ri Jesucristo. 3 Quire' c'a xqui'ij che: ¿Achique roma rat xatoc pa tak cacho ri man banon ta circuncisión chique,* Hch. 10:28. y hasta xava' quiq'uin? xecha'. 4 Jari' tok ri Pedro chi cholaj xutzijoj-apu chique ronojel ri xbanataj.* Lc. 1:3. Rija' quire' xu'ij: 5 Tok yin yinc'o pa tinamit Jope, y nin-en orar chiri',* Hch. 10:9. jari' tok pa jun achel achic' xintz'et chi xulan-pe chicaj jun achel mama tziek ri (tz'amon, chapon) pe ri (caji', quiji') rutza'n richin nikases-pe chinuvech. 6 Tok yin xinya' utz-utz pa cuenta, xintz'et chi chupan ri achel mama tziek, ec'o-pe chicop cajcaj cakan, ec'o-pe c'uxunel tak chicop, ec'o-pe ri yejirir pa tak ulef, y ri yeropop yebe pa cak'ik'. 7 Pero c'o c'a jun ch'abel xinvac'axaj ri nu'ij-pe chuve: Pedro, cacataj, que'acamisaj la chicop, y que'atija', xcha'. 8 Jac'a yin xin-ij: Ajaf, ri' manak che'el chi quiri'. Roma yin man jun bey nutijon ri nu'ij ri ley chi xa man ch'ajch'oj ta,* Ez. 4:14. y man utz ta richin nitij, xicha'. 9 Jac'a ri nich'o-pe viq'uin ri chicaj, quire' rutzolic nutzij xu'on: Ronojel ri ch'ajch'oj chic rubanon-pe ri Dios che, can ch'ajch'oj vi, y rat man ta'ij chi xa man utz ta,* Hch. 10:15. xinuche'ex. 10 (Oxmul, oxpaj) ri quiri' xbanataj, y c'ajari' xjec' chic e chicaj ri achel mama tziek. 11 Jari' tok oxi' achi'a' etakon-pe roma ri Cornelio pa tinamit Cesarea chinucanoxic xquil ri puerta richin ri jay ri voxkonen-vi-vi'. 12 Jari' tok ri Lok'olaj Espíritu* Jn. 16:13. xu'ij chuve chi man caca' nuc'u'x qui'e chiquij.* Hch. 10:19, 20. Y ja vaki' quiniman ri Jesucristo re' ri xebe chuvij, y choj xojoc chiracho ri Cornelio. 13 Jac'ari' tok rija' xutzijoj chike chi pa racho xutz'et chi xepapo' jun ángel* Hch. 10:30. ri quire' xu'ij che: Vacami que'ataka-e achi'a' pa tinamit Jope richin nequi'ij che ri Simón ri ni'ix Pedro che, chi tipe vave'. 14 Ri Pedro ri' xtutzijoj ch'abel chave ri achok riq'uin xcacolotaj rat y ri ec'o aviq'uin chi'avacho,* Hch. 10:2; 16:15, 31-34. xcha' ri ángel che. 15 Y c'a ja oc ca'i-oxi' ch'abel nu'in-apu chique ri ec'o chiri' pa jay riq'uin ri Cornelio, jari' tok xka-pe ri Lok'olaj Espíritu pa quivi',* Hch. 2:4; 4:31. achel xka-pe pa kavi' roj na'ey. 16 Jari' tok xuka pa nuvi' ri ru'in can ri Ajaf Jesús tok xu'ij: Ri Juan can kitzij na vi chi riq'uin ya' xeru'on-vi bautizar ri vinak,* Hch. 1:5. jac'a rix riq'uin ri Lok'olaj Espíritu* Is. 44:3; Jl. 2:28; Mt. 3:11; Mr. 1:8; Lc. 3:16. xquix-an-vi bautizar. Quiri' ri ru'in can. 17 Romari', si ja jun pa quivi' rije' ri Dios xuya-pe ri sipanic ri achel xusipaj-pe pa kavi' roj* Hch. 10:47; 15:8, 9. ri kayo'on chic kánima riq'uin ri Ajaf Jesucristo, ¿(yin achique, ayincu'x) yin chi nink'at chuvech ri nurayij ri Dios?* Job 9:12-14; Dn. 4:35; Mt. 20:14, 15. 18 Tok xquic'axaj ri xu'ij ri Pedro chique, ri quiniman ri Jesucristo chiri' pa tinamit Jerusalem man chic xech'o ta apu, xa xquiya' ruk'ij ri Dios, y niqui'ij: Vacami nikaya' pa cuenta chi ri Dios ja jun chique ri man israelitas ta* Ro. 10:12; 15:9-12. nu'on chi niquijal quino'oj y niquiya' can ri mac richin niquil ri c'aslen ri richin jumul, xecha'.
Ri quiniman ri Jesucristo pa tinamit Antioquía
19 Vacami c'a, achel ri ka'in chic, chi roma ri rucamic ri Esteban,* Hch. 8:1. ri quiniman ri Jesucristo xa x-an chique chi xquiquiraj-e-qui' roma ri pokon x-an chique. Ec'o xebe pa roch'ulef Fenicia, ec'o xebe pa roch'ulef Chipre, y ec'o xebe pa tinamit Antioquía, y xaxe chique ri israelitas niquitzijoj-vi ruch'abel ri Dios. 20 Pero chiquicojol ri xquiquiraj-e-qui', ec'o jujun aj pa roch'ulef Chipre y jujun aj pa tinamit Cirene ri xe'oc pa tinamit Antioquía, y ja jun chique ri man israelitas ta yetzijon-vi y niquik'alajrisaj ri utzulaj ch'abel ri nu'ij chi ri Jesús jari' ri Ajaf. 21 Can c'o ruchuk'a' ri Ajaf quiq'uin,* Lc. 1:66. y eq'uiy xquiya' cánima* Hch. 9:35; 15:19. riq'uin ri Ajaf Jesucristo y xe'oc richin. 22 Xeka c'a rutzijol re' quiq'uin ri quiniman ri Jesucristo pa tinamit Jerusalem. Roma c'a ri', xquitak-e ri Bernabé c'a pa tinamit Antioquía. 23 Tok ri Bernabé c'o chic chiri' pan Antioquía, y xutz'et chi ri Dios q'uiy favor rubanon pa quic'aslen ri quiniman ri Jesucristo, rija' xquicot, y xerupaxa'aj chi chiquijununal tiquiya' pa cánima chi ronojel cánima quec'uje' chirakan ri Ajaf. 24 Quiri' xu'ij ri Bernabé chique, roma rija' jun utzulaj achi, nojnak ri Lok'olaj Espíritu pa ránima, y cukul ruc'u'x riq'uin ri Dios. Y q'uiy-q'uiy* Hch. 5:14. ri xquiya' cánima riq'uin ri Ajaf Jesucristo. 25 Romari' ri Bernabé xbe pa tinamit Tarso* Hch. 9:11. chucanoxic ri Saulo, y tok xril, xuq'uen-pe pa tinamit Antioquía. 26 Tz'akat jun juna' xec'uje' chiquicojol ri quiniman ri Jesucristo, junan niquimol-qui' quiq'uin, y eq'uiy xequitijoj riq'uin ruch'abel ri Dios. Chiri' c'a pan Antioquía na'ey xbix-vi cristianos* Hch. 26:28; 1 P. 4:16. chique ri xeniman ri Jesucristo.
27 Chupan tak ri k'ij ri', ec'o jujun ri yeyo'on rubixic ri nu'ij-pe ri Dios pa cánima* Hch. 13:1; 1 Co. 12:28. chiri' pa tinamit Jerusalem ri xebe-ka pan Antioquía. 28 Tok ec'o chic chiri', jun chique rije' ri rubinan Agabo, xpa'e'* Hch. 21:10. y uc'uan roma ri Lok'olaj Espíritu, xu'ij chi xtipe jun nimalaj vayijal pa ruvi' ri roch'ulef; y can quiri' na vi xbanataj pa ru-tiempo ri gobernador Claudio César. 29 Roma c'a ri', ri quiniman ri Jesucristo chiri' pan Antioquía xquinojij chi yequito-e ri quiniman ri ec'o pa Judea riq'uin ri ajani yetiquer niquiya-e* 2 Co. 8:12. chiquijununal. 30 Y can quiri' vi xqui'en; ronojel ri xmolotaj-e, xquitak-e chiquij ri Bernabé y ri Saulo richin nequiya' pa quik'a' ri uc'uay quichin ri quiniman ri Jesucristo pa Judea.

- Hechos
- ←
- 11
- →

*11:3 Hch. 10:28.

*11:4 Lc. 1:3.

*11:5 Hch. 10:9.

*11:8 Ez. 4:14.

*11:9 Hch. 10:15.

*11:12 Jn. 16:13.

*11:12 Hch. 10:19, 20.

*11:13 Hch. 10:30.

*11:14 Hch. 10:2; 16:15, 31-34.

*11:15 Hch. 2:4; 4:31.

*11:16 Hch. 1:5.

*11:16 Is. 44:3; Jl. 2:28; Mt. 3:11; Mr. 1:8; Lc. 3:16.

*11:17 Hch. 10:47; 15:8, 9.

*11:17 Job 9:12-14; Dn. 4:35; Mt. 20:14, 15.

*11:18 Ro. 10:12; 15:9-12.

*11:19 Hch. 8:1.

*11:21 Lc. 1:66.

*11:21 Hch. 9:35; 15:19.

*11:24 Hch. 5:14.

*11:25 Hch. 9:11.

*11:26 Hch. 26:28; 1 P. 4:16.

*11:27 Hch. 13:1; 1 Co. 12:28.

*11:28 Hch. 21:10.

*11:29 2 Co. 8:12.

© 2007 WBT