- Apocalipsis
- ←
- 6
- →

6
Ri xebanataj tok xe'eleses vaki' tz'apibel che ri boton vuj
1 Jac'ari' xintz'et tok ri Alaj Oveja xuch'ol-e ri na'ey tz'apibel che ri boton vuj,* Ap. 5:5, 7. y jun chique ri (caji', quiji') c'o quic'aslen xinvac'axaj rukul ri nik'ajan achel jun rayo* Ap. 14:2; 19:6. ri quire' nu'ij: ¡Quire' catampe! ¡Tatz'eta'! 2 Y tok xitzu'un-apu, xintz'et jun quiej sak rij,* Zac. 6:3. y ri (ch'ocol, tz'uyul) chirij ruc'uan jun (ch'ab, ch'a') pa ruk'a'. Xjach jun ru-corona,* Ap. 14:14. y nitiquer chiquij conojel benak,* Sal. 45:4, 5. y c'a quiri' na más xtu'on.
3 Tok ri Alaj Oveja xuch'ol-e ri ruca'n tz'apibel che ri boton vuj, xinvac'axaj ri ruca'n chique ri c'o quic'aslen, ri quire' nu'ij: ¡Quire' catampe! ¡Tatz'eta'! 4 Jac'ari' xel chic pe jun quiej quiek rij,* Zac. 6:2. y ri (ch'ocol, tz'uyul) chirij xyo'ox uchuk'a' pa ruk'a' richin nrelesaj ri uxlanen chiquicojol ri vinak choch'ulef, richin chi tiquicamisala-qui' chiquivech. Y xyo'ox-e jun mama espada pa ruk'a'.
5 Tok ri Alaj Oveja xuch'ol-e ri rox tz'apibel che ri boton vuj, xinvac'axaj ri rox chique ri c'o quic'aslen, ri quire' nu'ij: ¡Quire' catampe! ¡Tatz'eta'! Tok xitzu'un-apu, xintz'et jun quiej xak rij,* Zac. 6:2. y ri (ch'ocol, tz'uyul) chirij ruc'uan jun balanza pa ruk'a'. 6 Jac'ari' xinvac'axaj jun kulaj ri ntel-pe pa quinic'ajal ri (ecaji', yaquiji') c'o quic'aslen, y nu'ij c'a: Vacami, xe ca'i' libra trigo nilok' che rajil jun k'ij samaj, o xe vaki' libra cebada. Jac'a ri tico'n ri achok che ni'an-vi ri aceite olivo y ri vino, man jun achique ta'an chique.* Ap. 9:4.
7 Tok ri Alaj Oveja xuch'ol-e ri rucaj tz'apibel che ri boton vuj, xinvac'axaj rukul ri rucaj* Ez. 10:14. chique ri c'o quic'aslen, ri quire' nu'ij: ¡Quire' catampe! ¡Tatz'eta'! 8 Tok xitzu'un-apu, xintz'et jun quiej k'an rij, y ri (ch'ocol, tz'uyul) chirij rubinan camic, y tzekle'en roma ri lugar ri c'o-vi cánima ri anima'i'. Xyo'ox uchuk'a' pa ruk'a' pa quivi' ri rucaj parte chique ri vinak choch'ulef, richin yerucamisaj riq'uin espada, riq'uin vayijal, riq'uin yabil y quiq'uin c'uxunel tak chicop* Lv. 26:22; Ez. 14:21. choch'ulef.
9 Tok ri Alaj Oveja xuch'ol-e ri quinto tz'apibel che ri boton vuj, chuxe' ri altar* Ap. 16:7; 20:4. xintz'et cánima ri ecamisan-e roma xquitzijoj ruch'abel ri Dios y roma man xquiya' ta can rubixic ri rutzij.* Ap. 1:9; 12:17. 10 Ri ec'o chuxe' ri altar, riq'uin cuchuk'a' quire' niqui'ij: Kajaf, rat ri rat lok'olaj y kitzij, ¿c'a ajan cami na'an ruq'uexel chique ri vinak choch'ulef roma xojquicamisaj-pe?* Gn. 4:10; Ap. 19:2. yecha'. 11 Jac'ari' xjach sakilaj tak quitziak,* Ap. 3:5; 7:9. y xbix chique chi c'a que'uxlan chic na juba', c'a quetz'akat na chicakan ri ajani chic más samajela' pa rusamaj ri Dios, y mismo quiniman ri Jesucristo ri c'a xquecamises na, achel x-an-e chique rije'.
12 Tok ri Alaj Oveja xuch'ol-e ri sexto tz'apibel che ri boton vuj, xintz'et chi xbanataj jun nimalaj cobrakan.* Jl. 2:10; Ap. 16:18. Xak-xak xu'on ruvech ri k'ij achel ri tziek ri nicuses richin bis. Y ri ic', quiek nitzu'un ronojel achel quic'.* Jl. 3:15; Mt. 24:29; Hch. 2:20. 13 Ri ch'umila' chicaj xetzak-pe choch'ulef,* Ap. 8:10; 9:1. achel ruvech higo man jani chak' ri yebirir-pe roma jun mama cak'ik'. 14 Ri rocaj xsatz, xbanataj riq'uin achel ni'an che jun vuj ri nibot-e* Sal. 102:26; Is. 34:4; He. 1:12. ruchi', y ronojel tak juyu' xjalataj (quic'ojle'el, qui-lugar), y quiri' mismo ri roch'ulef ri ec'o pa tak mar. 15 Ri reyes pa ruvi' ri roch'ulef, ri vinak c'o quik'ij, ri beyoma', ri e'uc'uay quichin soldados, ri vinak c'o uchuk'a' pa quik'a', conojel ri ec'o chuxe' quitzij ch'aka' chic, y conojel ri man ec'o ta chuxe' quitzij ch'aka' chic, xquevela-qui' pa tak jul y chucojol tak abaj pa tak juyu'.* Is. 2:10, 19. 16 Conojel ri vinak re' yech'o chique ri juyu' y chique ri abaj, y quire' niqui'ij chique: Quixtzak-pe chikij y kojivevaj* Os. 10:8; Lc. 23:30. chuvech ri Jun ri tz'uyul pa nimalaj tz'uyubel, y chuvech ri royoval ri Alaj Oveja. 17 Roma ja xuka ri nimalaj ruk'ijul* Is. 13:6; Sof. 1:14. ri royoval pa kavi', y, ¿achique ta jun xtucoch' chi c'a quiri' na nipa'e-apu chuvech?* Sal. 76:7. yecha'.

- Apocalipsis
- ←
- 6
- →

*6:1 Ap. 5:5, 7.

*6:1 Ap. 14:2; 19:6.

*6:2 Zac. 6:3.

*6:2 Ap. 14:14.

*6:2 Sal. 45:4, 5.

*6:4 Zac. 6:2.

*6:5 Zac. 6:2.

*6:6 Ap. 9:4.

*6:7 Ez. 10:14.

*6:8 Lv. 26:22; Ez. 14:21.

*6:9 Ap. 16:7; 20:4.

*6:9 Ap. 1:9; 12:17.

*6:10 Gn. 4:10; Ap. 19:2.

*6:11 Ap. 3:5; 7:9.

*6:12 Jl. 2:10; Ap. 16:18.

*6:12 Jl. 3:15; Mt. 24:29; Hch. 2:20.

*6:13 Ap. 8:10; 9:1.

*6:14 Sal. 102:26; Is. 34:4; He. 1:12.

*6:15 Is. 2:10, 19.

*6:16 Os. 10:8; Lc. 23:30.

*6:17 Is. 13:6; Sof. 1:14.

*6:17 Sal. 76:7.

© 2007 WBT