- Apocalipsis
- ←
- 4
- →

4
Ri Dios niyo'ox ruk'ij chila' chicaj
1 Tok nutz'eton chic ronojel re', jari' xitzu'un-apu y xintz'et jun puerta jakal ri chila' chicaj, y ri na'ey kulaj ri xinvac'axaj ri achel rukul jun trompeta,* Ap. 1:10. quire' chic xu'ij-pe chuve: Quire' cajote-pe, y yin xtinc'ut chavech ri can xquebanataj na vi chirij re c'a ja xatz'et.* Ap. 1:1, 19. 2 Jac'ari' xic'uje' pa ruk'a' ri Lok'olaj Espíritu,* Ez. 3:12; Ap. 17:3; 21:10. y achel pa jun achic' xintz'et jun nimalaj tz'uyubel banon rubanic chicaj, y c'o Jun tz'uyul chupan.* Is. 6:1; Jer. 17:12; Ez. 10:1; Dn. 7:9. 3 Ri tz'uyul chupan, can achel nitzu'un ri abaj jaspe y ri abaj cornalina, y ri nimalaj tz'uyubel siriren rij roma jun arco iris* Ez. 1:28. rex-rex nitzu'un achel ri abaj esmeralda ni'ix che. 4 Ri nimalaj tz'uyubel ri' pa quinic'ajal veinticuatro chic utzulaj tz'uyubel c'o-vi, y xentz'et veinticuatro* Ap. 5:8, 14. nima'k quijuna' achi'a' quicusalo'n sakilaj tak tziek y coronas ebanon riq'uin oro, chi rije' chi jujun etz'uyul chupan ri utzulaj tak tz'uyubel.* Ap. 11:16. 5 Chupan ri lugar c'o-vi ri nimalaj tz'uyubel, yek'alajin-pe coyopa',* Ez. 1:13. yec'axataj rayos y kulaj, y ri chuvech apu, yec'at vuku' antorchas,* Ex. 37:23; 2 Cr. 4:20; Zac. 4:2. y ri' ja ri vuku' espíritu richin ri Dios.
6 Chuvech ri nimalaj tz'uyubel c'o jun achel mar* 1 R. 7:23; Ap. 15:2. chay-chay nitzu'un y nitz'intz'ot. Y xe tak ruxiquin ri nimalaj tz'uyubel, ec'o (caji', yaquiji') ri c'o quic'aslen* Ez. 1:5-14. ri nojnak quij-quivech riq'uin runak' tak quivech. 7 Ri na'ey, achel jun león, ri ruca'n achel jun alaj váquix, ri rox achel (ruvech, rupalaj) jun vinak, y ri rucaj, achel jun xic tok benak chicaj.* Ez. 1:10; 10:14. 8 Chiquijununal, ri c'o quic'aslen re', c'o vakitak quixic', y nojnak rij-ruxe' ri quixic' riq'uin runak' tak quivech, y chi chak'a' chi pak'ij quire' niqui'ij:
Lok'olaj, lok'olaj, lok'olaj ri Ajaf Dios,
Ri c'o ronojel uchuk'a' pa ruk'a',* Is. 6:2, 3.
Ri can c'o-vi-pe, c'o vacami y xtic'uje' richin jumul,* Ap. 1:4, 8.
yecha'.
9 Y jun bey jun bey, tok ri c'o quic'aslen quiri' niquibila' richin niquinimirisaj rubi', y niquiya' ruk'ij y niquimatioxij che ri Jun ri c'o ruc'aslen jumul-jumul,* Ap. 10:6; 15:7. y tz'uyul pa nimalaj tz'uyubel,* Sal. 47:8. 10 jari' tok ri veinticuatro nima'k quijuna' achi'a', yexuque-ka chuvech* Ap. 5:8, 14. ri tz'uyul pa nimalaj tz'uyubel, y niquiya' ruk'ij ri can jumul-jumul c'o ruc'aslen. Niquiyala-apu ri qui-coronas chuvech ri nimalaj tz'uyubel, y quire' niqui'ij:
11 Kajaf Dios, rat can nuc'ul-vi
Chi nac'ul nimalaj ak'ij, chi can c'o-vi avakale'n y chi can c'o-vi uchuk'a'* Ap. 5:9, 12. pan ak'a'.
Roma ja rat xabano ronojel,
Y roma xanojij chi quec'uje',* Ap. 10:6; 14:7. romari' xebanalo'x.

- Apocalipsis
- ←
- 4
- →

*4:1 Ap. 1:10.

*4:1 Ap. 1:1, 19.

*4:2 Ez. 3:12; Ap. 17:3; 21:10.

*4:2 Is. 6:1; Jer. 17:12; Ez. 10:1; Dn. 7:9.

*4:3 Ez. 1:28.

*4:4 Ap. 5:8, 14.

*4:4 Ap. 11:16.

*4:5 Ez. 1:13.

*4:5 Ex. 37:23; 2 Cr. 4:20; Zac. 4:2.

*4:6 1 R. 7:23; Ap. 15:2.

*4:6 Ez. 1:5-14.

*4:7 Ez. 1:10; 10:14.

*4:8 Is. 6:2, 3.

*4:8 Ap. 1:4, 8.

*4:9 Ap. 10:6; 15:7.

*4:9 Sal. 47:8.

*4:10 Ap. 5:8, 14.

*4:11 Ap. 5:9, 12.

*4:11 Ap. 10:6; 14:7.

© 2007 WBT