- Apocalipsis
- ←
- 17
- →

17
Ri castigo ri xtika pa ruvi' ri siq'uisel rubi' ixok man utz ta ruc'aslen
1 Xpe c'a jun chique ri vuku' ángeles ri quic'uan jujun lak pa quik'a', xch'o c'a chuve, y xu'ij: Quire' catampe, yin xtinc'ut chavech ri castigo ri xtika pa ruvi' ri siq'uisel rubi' ixok man utz ta ruc'aslen,* Nah. 3:4. ri tz'uyul pa quivi' nimalaj tak ya',* Jer. 51:13. 2 ri achok riq'uin quibanon mac ri reyes choch'ulef. Ja jun ri vinak choch'ulef achel k'abarela' quibanon pa ruk'a' ri itzel ruc'aslen ri ixok re'.* Jer. 51:7. 3 Y quiri' yinc'o pa ruk'a' ri Lok'olaj Espíritu, tok pa jun achel achic' xiruc'uaj ri ángel pa jun chakijlaj tz'iran ulef. Chiri' xintz'et jun ixok (ch'ocol, tz'uyul) chirij jun chicop quiek rij ri c'o vuku' (rujolon, ruvi'), lajuj ruc'a',* Ap. 12:3; 13:1. y nojnak rij riq'uin (bi'aj, binaj) ri niquiyok' rubi' ri Dios. 4 Ri ixok ri' rucusan quiek y morado tak tziek, y ruvikon-ri' riq'uin oro, riq'uin perlas,* Ap. 18:12. y abaj nima'k tak cajil. Pa ruk'a' ruc'uan jun kumbel-ya' banon riq'uin oro ri nojnak che ronojel mac ri nimulu ránima ri Dios nu'on, y che ri mac ri nibano chi xa man ch'ajch'oj ta chuvech ri Dios y ri' ja ri nucusaj ri ru-cuerpo richin nic'uje' xa achok riq'uin na. 5 Nic'aj ruvech ri ixok ri' tz'iban jun (bi'aj, binaj) ri evan can ruchojmil, ri quire' nu'ij: RI SIQ'UISEL RUBI' TINAMIT BABILONIA, ACHEL JUN TE'EJ PA QUIVI' RI IXOKI' MAN UTZ TA QUIC'ASLEN, Y PA RUVI' RONOJEL RI NIMULU RÁNIMA RI DIOS RI NAJIN CHOCH'ULEF. 6 Tok xintz'et ri ixok ri', jani na xsatz nuc'u'x, roma rija' k'abarnek riq'uin quiquiq'uel ri erichin ri lok'olaj rutinamit ri Dios, y riq'uin quiquiq'uel ri xecamises* Hch. 22:20; Ap. 2:13; 6:9; 12:11. roma xquik'alajrisaj ri xu'on ri Jesús.
7 Y ri ángel xu'ij chuve: ¿Achique roma nisatz ac'u'x? Yin xtin-ij chave ri achique navetemaj chirij ri ixok, y achique navetemaj chirij ri chicop ri vuku' (rujolon, ruvi') y lajuj ruc'a' ri c'amayon-pe richin ri ixok. 8 Ri chicop ri xatz'et, xa jun chicop ri xc'ase' ojer can y vacami manak chic tz'eton. Pero xtitz'etetaj chic jun bey. Y juba' chic nrojo' chi ntel-pe chupan ri nimalaj jul ri ruyon k'eku'n benak-ka rupan,* Ap. 11:7. y xti'e chupan ri lugar quichin ri manak che'el yecolotaj. Y ri vinak ri man tz'iban ta quibi' chupan ri vuj ri richin c'aslen xe tok x-an ri roch'ulef,* Mt. 25:34; Jn. 17:24; Ef. 1:4. xtisatz quic'u'x roma niquitz'et ri chicop ri xc'uje' ojer can y xa manak chic tz'eton, pero xa xtic'uje' chic jun bey. 9 Re' nic'atzin no'oj* Mt. 13:11; Ap. 13:18. pa ruvi' richin netemex achique ruchojmil, roma ri vuku' (rujolon, ruvi')* Ap. 13:1. ri chicop, xa vuku' juyu' ri achok pa quivi' tz'uyul-vi ri ixok ri'. 10 Ri vuku' (rujolon, ruvi') ri chicop, vuku' reyes, vo'o' chique rije' xek'ax yan. Jun, ja nu'on gobernar vacami. Jac'a ri jun chic man jani turubana' gobernar. Pero tok xturubana' gobernar, can man xtilayoj ta vi. 11 Ri chicop ri xc'uje' ojer can, y vacami manak chic tz'eton, riq'uin rija' xtu'on vakxaki' reyes chiconojel, y junan runo'oj quiq'uin ri vuku' reyes ri xek'ax yan e y xti'e chupan ri lugar quichin ri manak che'el yecolotaj. 12 Jac'a ri lajuj uc'a'* Dn. 7:20; Ap. 12:3; 13:1. ri xatz'et, re' nu'ij tzij lajuj reyes ri man jani tiyo'ox lugar chique chi niqui'en gobernar,* Dn. 2:40; 8:20, 24; Zac. 1:18, 21. pero xaxe oc richin juba' tiempo xtiyo'ox uchuk'a' pa quik'a' richin niqui'en gobernar junan riq'uin ri chicop. 13 Rije' junan quitzij xtiqui'en richin xtiquijach pa ruk'a' ri chicop ri uchuk'a' c'o pa quik'a', y ri qui-gobierno. 14 Xquecataj* Ap. 16:14. c'a chirij ri Alaj Oveja, pero rija' xa xtitiquer chiquij, roma rija' Rey pa quivi' conojel reyes y Ajaf pa quivi' conojel ajaf.* Dt. 10:17; Jer. 50:44; 1 Ti. 6:15. Y ri ec'o riq'uin rija', e'oyon, echa'on, y jumul junan cánima riq'uin.
15 Jac'ari' tok ri ángel quire' chic xu'ij chuve: Ri nimalaj tak ya' ri xatz'et ri achique lugar tz'uyul-vi ri ixok man utz ta ruc'aslen, nich'o pa quivi' tinamit, pa quivi' man juba' ta oc chi vinak, pa quivi' jalajoj tak quivech vinak, y jalajoj tak ch'abel choch'ulef.* Ap. 13:7. 16 Jac'a ri lajuj uc'a' ri xatz'et y ri chicop, rije' xa itzel xtiquitz'et ri ixok man utz ta ruc'aslen. Xtiquimaj-e che ronojel ri achok che ruvikon-vi-ri', y ch'anel niquiya' can. Xtiquic'ux ri ruch'acul, y ri rubakil xtiquiporoj pa k'ak'.* Ez. 16:37-44; Ap. 18:8. 17 Roma ri Dios xuya' pa cánima ri lajuj reyes chi niqui'en ri nurayij chique. Romari' junan quitzij xqui'en richin xecataj chirij ri ixok man utz ta ruc'aslen, y xquijach ri qui-gobierno pa ruk'a' ri chicop, c'a nibanataj na ri ru'in can ri Dios chi yebanataj.* Ap. 10:7. 18 Y ri ixok ri xatz'et, ja ri siq'uisel rubi' tinamit* Ap. 16:19. ri nu'on gobernar pa quivi' conojel ri reyes choch'ulef, xcha'.

- Apocalipsis
- ←
- 17
- →

*17:1 Nah. 3:4.

*17:1 Jer. 51:13.

*17:2 Jer. 51:7.

*17:3 Ap. 12:3; 13:1.

*17:4 Ap. 18:12.

*17:6 Hch. 22:20; Ap. 2:13; 6:9; 12:11.

*17:8 Ap. 11:7.

*17:8 Mt. 25:34; Jn. 17:24; Ef. 1:4.

*17:9 Mt. 13:11; Ap. 13:18.

*17:9 Ap. 13:1.

*17:12 Dn. 7:20; Ap. 12:3; 13:1.

*17:12 Dn. 2:40; 8:20, 24; Zac. 1:18, 21.

*17:14 Ap. 16:14.

*17:14 Dt. 10:17; Jer. 50:44; 1 Ti. 6:15.

*17:15 Ap. 13:7.

*17:16 Ez. 16:37-44; Ap. 18:8.

*17:17 Ap. 10:7.

*17:18 Ap. 16:19.

© 2007 WBT