- Apocalipsis
- ←
- 19
- →

19
Ri Dios niyo'ox ruk'ij chila' chicaj
1 Tok nutz'eton chic ronojel re', yin Juan chicaj xinvac'axaj chi petenak jun nimalaj kulaj quichin eq'uiy ri riq'uin ruchuk'a' quire' nu'ij: ¡Tinimirises rubi' ri Kajaf Dios! Rija' can Colonel vi,* Ap. 7:10; 12:10. utz chi ni'an xuculen chuvech y niyo'ox ruk'ij, y can richin vi rija' ri uchuk'a'.* Ap. 4:11. 2 Roma ja ri kitzij nucusaj richin nunic'oj ronojel pa ruchojmil. Can k'alaj chi quiri', roma xuya' castigo* Ap. 18:20. pa ruvi' ri siq'uisel rubi' ixok man utz ta ruc'aslen, ri rusatzon quino'oj ri ec'o choch'ulef roma xu'on che ri cánima chi juc'an chic xcuke-vi, y mana-ta riq'uin ri Dios. Y man xe ta ri', ri Dios rubanon ruq'uexel ri quicamic ri rusamajela'* Dt. 32:43; Ap. 6:10. ri xerucamisaj ri ixok, yecha'. 3 Jac'ari' tok xech'o chic jun bey, y xqui'ij: ¡Tinimirises rubi' ri Dios! Roma rusibel ri Babilonia nibukuk jumul-jumul* Is. 34:10; Ap. 14:11. jotol chicaj, xecha' chic. 4 Y ri veinticuatro nima'k quijuna' achi'a'* Ap. 4:4, 10. y ri (caji', quiji') c'o quic'aslen xexuque-ka pan ulef y xquiya' ruk'ij ri Dios ri tz'uyul pa nimalaj rutz'uyubal, y quire' niqui'ij: ¡Can ja vi achel xqui'ij! ¡Tinimirises rubi' ri Dios! xecha' rije'. 5 Jac'ari' xc'axataj chi ntel-pe jun kulaj ri achique lugar c'o-vi ri nimalaj tz'uyubel ri quire' nu'ij: Rix ri rix rusamajela' ri Dios, chi'ivonojel tiya' ruk'ij ri ka-Dios.* Sal. 134:1; 135:1. Quiri' mismo rix ri ninimaj rutzij, chi ch'uti'k chi nima'k, tiya' ruk'ij, xcha'. 6 Yin Juan xinvac'axaj jun kulaj achel quikul eq'uiy vinak, ri achel nivujuj* Ez. 1:24. jun nimalaj rakan-ya', y achel quikul rayos yek'ajan ri quire' nu'ij: ¡Tinimirises rubi' ri Ajaf ka-Dios, ri c'o ronojel uchuk'a' pa ruk'a', roma ja rija' ri nibano gobernar! 7 Kutze'en c'a y kuquicot,* Is. 44:23. y tikaya' ruk'ij ri Dios; roma xuka yan ri k'ij richin ruc'ulubic* Mt. 22:2; 25:10. ri Alaj Oveja, y ri xten ri xtoc rixayil, ruvikiken chic apu ri' richin nic'ule'. 8 Ri xten yo'on lugar che chi ruvikiken-ri' riq'uin jun utzulaj tziek lino ri jani na ch'ajch'oj y nitz'intz'ot, y ri tziek ri', jari' nuc'uxlaj chike ri chojmilaj c'aslen* Sal. 132:9. xquic'uaj ri erichin ri lok'olaj rutinamit ri Dios.
Ri va'in ri xtibanataj chupan ruc'ulubic ri Alaj Oveja
9 Jac'ari' ri ángel ri benak viq'uin quire' xu'ij chuve: Tatz'ibaj re': Utzulaj tzij rubanon ri Dios chique ri e'oyon chupan ri va'in* Lc. 14:15. richin ruc'ulubic ri Alaj Oveja, xcha'. Y quire' chic xu'ij chuve: Re' can kitzij vi, roma can ruch'abel vi ri Dios, xcha'. 10 Yin xixuque-ka chuvech ri ángel richin ninya' ruk'ij, pero rija' xu'ij chuve: Man taya' nuk'ij,* Hch. 10:25, 26; Ap. 22:8, 9. roma yin xa yin samajinel junan aviq'uin rat, y quiq'uin ri junan quiniman aviq'uin ri man quiyo'on ta can chi niquiya' rutzijol ri Jesús. Ja ri Dios taya' ruk'ij, roma ja mismo Espíritu niyo'on ch'abel che ri niyo'on rubixic ri nu'ij-pe ri Dios pa ránima, y che ri niyo'on rutzijol ri Jesús. Quiri' ri xu'ij.
Ri (ch'ocol, tz'uyul) chirij ri quiej sak rij
11 Jac'ari' xintz'et chi ri caj jakal, y jun quiej sak rij ri c'o Jun (ch'ocol, tz'uyul) e chirij ri rubinan MAN JUN BEY NUJAL RUTZIJ y KITZIJ.* Jn. 14:6; Ap. 3:14. Rija' pa ruchojmil* Is. 11:4. nu'on gobernar y nu'on guerra. 12 Ri runak'-ruvech achel ruxak-k'ak';* Ap. 1:14. pa (rujolon, ruvi') rucusan q'uiy coronas, y c'o jun rubi'* Ap. 2:17. tz'iban ri man jun chic jun etemayon, xaxe rija'. 13 Ri rutziak rucusan, muban pa quic',* Is. 63:2, 3. y rija' quire' rubi': RI ACHOK RIQ'UIN NIKETEMAJ-VI RI C'O PA RÁNIMA RI DIOS.* Jn. 1:1; 1 Jn. 5:7. 14 Ri soldados richin chicaj, chiquij quiej sak quij ebenak-vi quitzekle'en-e, quicusan utzulaj tziek lino sak-sak* Ap. 3:4. y ch'ajch'oj yetzu'un. 15 Pa ruchi'* Is. 11:4; Ap. 1:16. ri tzekle'en-e nik'alajin-pe jun espada sima'j rutza'n ri achok riq'uin xqueruya-vi pa k'axomal conojel quivech vinak choch'ulef. Riq'uin uchuk'a' xtitakchi'in pa quivi', achel can ta jun ch'ich'* Sal. 2:9; Ap. 12:5. xtuc'uaj richin niquinimaj rutzij. Quiri' ri autoridad xtic'uje' pa ruk'a'. Y can achel niyitz' ri uva che akan,* Is. 63:3. quiri' xtu'on pa quivi' ri vinak richin nuc'ut ri royoval ri Dios ri c'o ronojel uchuk'a' pa ruk'a'. 16 Chirij ri rutziak rucusan y pa jotol-e juba' che ri ruch'ec chirij ri rutziak, c'o jun (bi'aj, binaj) tz'iban ri quire' nu'ij: REY PA QUIVI' REYES, Y AJAF PA QUIVI' CONOJEL AJAF.* Sal. 72:18, 19; Dn. 2:47; 1 Ti. 6:15; Ap. 17:14.
17 Jac'ari' xintz'et chi pa ruvi' ri k'ij pa'el jun ángel ri riq'uin ruchuk'a' quire' nu'ij chique ri chicop c'o quixic' ri yebe más chicaj: Quixampe. Timolo-pe-ivi' chupan ri nimalaj va'in* Ez. 39:17. ri xtusipaj ri Dios chive, 18 richin xtitij qui-cuerpo reyes, capitanes, achi'a' c'o cuchuk'a',* Ez. 39:18, 20. quich'acul quiej y qui-cuerpo ri (ech'ocol, etz'uyul) e chiquij, qui-cuerpo ronojel quivech vinak chi ch'uti'k chi nima'k, chi ec'o y man ec'o ta chuxe' rutzij jun vinak, xcha' ri ángel. 19 Jac'ari' tok xintz'et ri na'ey itzel chicop, ri reyes pa ruvi' ri roch'ulef, y ri qui-soldados. Conojel re' quimolon-qui' richin niqui'en guerra* Dn. 7:21; Ap. 13:7. riq'uin ri Jun ri (ch'ocol, tz'uyul) chirij ri quiej sak rij, y quiq'uin ri ru-soldados. 20 Pero (xtz'am, xchap) ri na'ey chicop, quiri' mismo ri jun ri ruk'eban-ri' chi ri nu'ij, ja ri Dios ni'in-pe pa ránima, ri xbano milagros chuvech mismo ri chicop richin rusatzon quino'oj ri vinak ri quic'ulun chic retal ri chicop y quiyo'on ruk'ij ri ruvachibel. Y ri eca'i' re' quiri' eq'ues xec'ak chupan ri nimalaj k'ak'* Dn. 7:11; Ap. 20:10. ri nic'at riq'uin azufre. 21 Jac'a ri más chic (cachbil, cach'il), xecamises riq'uin ri espada ri ntel-pe pa ruchi' ri (ch'ocol, tz'uyul) chirij ri quiej sak rij. Y conojel ri chicop c'o quixic' xnoj quipan riq'uin quich'acul ri xecamises.

- Apocalipsis
- ←
- 19
- →

*19:1 Ap. 7:10; 12:10.

*19:1 Ap. 4:11.

*19:2 Ap. 18:20.

*19:2 Dt. 32:43; Ap. 6:10.

*19:3 Is. 34:10; Ap. 14:11.

*19:4 Ap. 4:4, 10.

*19:5 Sal. 134:1; 135:1.

*19:6 Ez. 1:24.

*19:7 Is. 44:23.

*19:7 Mt. 22:2; 25:10.

*19:8 Sal. 132:9.

*19:9 Lc. 14:15.

*19:10 Hch. 10:25, 26; Ap. 22:8, 9.

*19:11 Jn. 14:6; Ap. 3:14.

*19:11 Is. 11:4.

*19:12 Ap. 1:14.

*19:12 Ap. 2:17.

*19:13 Is. 63:2, 3.

*19:13 Jn. 1:1; 1 Jn. 5:7.

*19:14 Ap. 3:4.

*19:15 Is. 11:4; Ap. 1:16.

*19:15 Sal. 2:9; Ap. 12:5.

*19:15 Is. 63:3.

*19:16 Sal. 72:18, 19; Dn. 2:47; 1 Ti. 6:15; Ap. 17:14.

*19:17 Ez. 39:17.

*19:18 Ez. 39:18, 20.

*19:19 Dn. 7:21; Ap. 13:7.

*19:20 Dn. 7:11; Ap. 20:10.

© 2007 WBT